শাখরুখের জাতীয় পুরস্কার প্রাপ্তিতে আপ্লুত গৌরী, স্বামীকে আবেগঘন পোস্ট

ওয়েবডেস্ক- জাতীয় পুরস্কারে (National Award) ভূষিত হলেন বলিউড বাদশা শাহরুখ খান (Shah Rukh Khan) । ভারতের ৭১তম জাতীয় চলচ্চিত্র পুরস্কার-এ ইতিহাস গড়লেন তিনি। ৩৩ বছরের দীর্ঘ ক্যারিয়ারে প্রথমবারের মতো সেরা অভিনেতা বিভাগে জাতীয় পুরস্কার জিতলেন কিং খান। স্বামীর জন্য গর্বিত গৌরী (Gauri khan) । ২৩ সেপ্টেম্বর আজ দিল্লির বিজ্ঞান ভবনে রাষ্ট্রপতি দ্রোপদী মুর্মুর (President Draupadi Murmu) হাত থেকে পুরস্কার নিলেন শাহরুখ। কিং খানের এই সম্মানপ্রাপ্তিতে আনন্দে ভাসছে গোটা দেশ।

গৌরী ইন্সটাগ্রামে স্বামীকে উদ্দেশ্য করে লেখেন, কি অসাধারণ যাত্রা ছিল @iamsrk। জাতীয় পুরস্কার জেতার জন্য অভিনন্দন!!! এতটাই যোগ্য… এটা তোমার বছরের পর বছর কঠোর পরিশ্রম এবং নিষ্ঠার ফল। এখন আমি এই পুরস্কারের জন্য একটি বিশেষ পোশাক তৈরি করছি। ‘

উল্লেখ্য, ‘জাওয়ান’ সিনেমাতে সাহসী সেনা কর্মকর্তা বিক্রম রাঠোর ও তার ছেলে আজাদের দ্বৈত চরিত্রে অভিনয়ের জন্য এই পুরস্কার পেলেন বলিউডের কিং খান। এই বিভাগে শাহরুখ খানের সঙ্গে যৌথভাবে সেরা অভিনেতার সম্মান ভাগ করে নেন অভিনেতা বিক্রান্ত ম্যাসি, যিনি ‘টুয়েলভথ ফেল’ সিনেমায় এক আইপিএস কর্মকর্তা হওয়ার স্বপ্ন দেখা যুবকের চরিত্রে অভিনয় প্রশংসা কুড়িয়েছিলেন। একই সঙ্গে সিনেমাটি জিতেছে সেরা ফিচার ফিল্ম পুরস্কার। মিসেস চ্যাটার্জি ভার্সাস নরওয়ে’ ছবির জন্য জাতীয় পুরস্কার পেলেন রানি মুখোপাধ্যায়ও।

আরও পড়ুন- প্রকাশ ঝা’র ছবিতে বলিউড ডেবিউ মালবিকার

এই মঞ্চেই দাদাসাহেব ফালকে (Dadasaheb Phalke) সম্মানে ভূষিত হলেন দক্ষিণী মেগাস্টার মোহনলাল (South Megastar Mohanlal) । সেরা হিন্দি ছবির পুরস্কার পেল ‘কাঠাল: আ জ্যাকফ্রুট মিসট্রি’। তিন-তিনটে জাতীয় পুরস্কার টিম ‘সাম বাহাদুর’-এর ঝুলিতে।

৭১তম জাতীয় চলচ্চিত্র পুরস্কার ২০২৫-এর বিচারকাজে অংশ নিয়েছিলেন বিশিষ্ট চলচ্চিত্র ব্যক্তিত্বরা। ফিচার ফিল্ম বিভাগের প্রধান বিচারক ছিলেন পরিচালক আশুতোষ গোয়ারিকর এবং নন-ফিচার ফিল্ম বিভাগের নেতৃত্ব দেন মালয় রায়।

দেখুন আরও খবর-